CELEX: 32015D0567
Language: ro
Date: 2015-04-07 00:00:00
Title: Decizia de punere în aplicare (UE) 2015/567 a Comisiei din 7 aprilie 2015 de modificare a anexei I la Decizia 2003/467/CE în ceea ce privește declararea Lituaniei ca stat membru oficial indemn de tuberculoză cu privire la efectivele de bovine [notificată cu numărul C(2015) 2161]  Text cu relevanță pentru SEE

9.4.2015   
            
            
               RO
            
            
               Jurnalul Oficial al Uniunii Europene
            
            
               L 93/69
            
         DECIZIA DE PUNERE ÎN APLICARE (UE) 2015/567 A COMISIEI
   din 7 aprilie 2015
   de modificare a anexei I la Decizia 2003/467/CE în ceea ce privește declararea Lituaniei ca stat membru oficial indemn de tuberculoză cu privire la efectivele de bovine
   
      
         [notificată cu numărul C(2015) 2161]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special anexa A.I punctul 4,
   întrucât:
   
               (1)
            
            
               Directiva 64/432/CEE se aplică comerțului cu bovine în interiorul Uniunii. Aceasta prevede condițiile care trebuie să fie îndeplinite pentru ca un stat membru să poată fi declarat stat membru oficial indemn de tuberculoză cu privire la efectivele de bovine.
            
         
               (2)
            
            
               Capitolul 1 din anexa I la Decizia 2003/467/CE a Comisiei (2) enumeră statele membre care sunt declarate oficial indemne de tuberculoză cu privire la efectivele de bovine.
            
         
               (3)
            
            
               Lituania a prezentat Comisiei documente care demonstrează respectarea pe întreg teritoriul său a condițiilor prevăzute în Directiva 64/432/CEE pentru statutul de stat membru oficial indemn de tuberculoză cu privire la efectivele de bovine. În consecință, Lituania ar trebui să fie declarată stat membru oficial indemn de tuberculoză cu privire la efectivele de bovine.
            
         
               (4)
            
            
               Lista care figurează în capitolul 1 din anexa I la Decizia 2003/467/CE ar trebui să fie modificată pentru a include Lituania.
            
         
               (5)
            
            
               Măsurile prevăzute de prezenta decizie sunt în conformitate cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTA DECIZIE:
   Articolul 1
   Anexa I la Decizia 2003/467/CE se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 7 aprilie 2015.
      
         
            Pentru Comisie
         
         Vytenis ANDRIUKAITIS
         
            Membru al Comisiei
         
      
   
   
      (1)  JO 121, 29.7.1964, p. 1977/64.
   
      (2)  Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (JO L 156, 25.6.2003, p. 74).
   
      ANEXĂ
      În anexa I la Decizia 2003/467/CE, capitolul 1 se înlocuiește cu următorul text:
      
         „CAPITOLUL 1
         
            State membre oficial indemne de tuberculoză
         
         
                     Codul ISO
                  
                  
                     Stat membru
                  
               
                     BE
                  
                  
                     Belgia
                  
               
                     CZ
                  
                  
                     Republica Cehă
                  
               
                     DK
                  
                  
                     Danemarca
                  
               
                     DE
                  
                  
                     Germania
                  
               
                     EE
                  
                  
                     Estonia
                  
               
                     FR
                  
                  
                     Franța
                  
               
                     LV
                  
                  
                     Letonia
                  
               
                     LT
                  
                  
                     Lituania
                  
               
                     LU
                  
                  
                     Luxemburg
                  
               
                     HU
                  
                  
                     Ungaria
                  
               
                     NL
                  
                  
                     Țările de Jos
                  
               
                     AT
                  
                  
                     Austria
                  
               
                     PL
                  
                  
                     Polonia
                  
               
                     SI
                  
                  
                     Slovenia
                  
               
                     SK
                  
                  
                     Slovacia
                  
               
                     FI
                  
                  
                     Finlanda
                  
               
                     SE
                  
                  
                     Suedia”